
DIN DEPĂRTARE 
(Dăpă AL. Petofi) 
È Cuc y El 


ES, YX so 
O căsuţă mică-albeşte fâggă, Dunărea cea mare; 
Oh, această casă mică, pentra mine mult preţ are! 
Pleoapele-amândouă ’n lacrămi mi-se scaldă tremurând, 
Ori de câteori icoana-i neuitată-mi vine 'n gând. 


De-aș fi stat sub coperișu-i paşnic, până la sfârşit! 
Dar p'al vieţii drum, de doruri omul e călăuzit; 
Intr'o zi a mele doruri prins-au aripi vultureşti, 
Şi rămas bun zis-am mamei şi căsuţei bătrâneşti. 


Chinuri clocotiau în pieptul celei care m'a născut, 
Când i-am pus, la despărțire, pe obraji al meu sărut; 
Şi-ale chinurilor sale flacări nu se alinau 

De lucioşii stropi de rouă ce din ochi-i picurau. 


Cum mă'nlănţuiau la pieptu-i braţele-i tremurătoare! 
Ce rugări, să nu las tihna singuraticei căscioare! 

O, dacă vedeam în lume pe atunci, cum văd acum: 
Poate n'ar fi fost degeaba truda-i de-a m'opri din drum. 


La clipirea de luceafăr a nădejdilor senine, 
Viitorul ni-s'arată ca un pare vrăjit de zîne. 
Când în labirintul tainic paşii noştri s'afundară, 
Doar atunci băgăm de seamă rătăcirea-ne amară. 


Că şi mie doar nădejdea cea cu chipul rupt din soare 
Datu-mi-a la cale'ndemnul, pentru ce v'aş spune oare? 
Şi că prin pustiul lumii de când tot mă poartă dorul, 
Spini înţepători — mii, sute — sângeratu-mi-au piciorul. 


... Merg în ţara mea frumoasă cunoscuţi cu pas grăbit. 
Mamei scumpe, ce mai veste eu printr'înşii să-i trimit ? 
Staţi un pic din drum şi-i spuneţi două vorbe, dragii mei, 
De va trece drumul vostri pe lângă căsuţa ei. 


Spuneţi-i să nu mai verse din ochi lacrăme de foc, 
Căci copilu-i are parte de-o viaţă cu noroc — 

Ah, ce amărîte zile duc pe lume, dac'ar şti, 
Sărăcuţa, de durere inima i-s'ar sdrobi. 


P. Dulfu. 

LEGILE ȚARII. 


Despre adopţiune sau înfiere. 

YS n om care se însoară şi nu are copii, este cu adeo- 
: vărat un om nefericit. Cât de pustie pare casa în 
LAU, care nu răsună glasul gingaş al copilului, şi cât 
=) de tristă-i bătrâneţea unui om, care ştie că va veni 
un străin să-i închidă ochii, când va muri, şi câ i 

se stinge neamul! 

Ca să nu îndure atâtea suferinţi, oamenii cari nu pot să 
aibă copii, legea le dă voie să-şi facă copii de suflet, adică 
să înfieze copiii altora. 

Infierea sau adopțiunea, cum se zice în lege, se face prin 
judecătorie, iar mai înainte vreme se făceă fără atâtea forme, 
şi nu eră tocmai bine, pentru că de multe ori se întâmplau 
multe neajunsuri. 

Ori şi cine poate să înfieze: şi bărbaţii, şi femeile, şi cei 
căsătoriţi,:şi cei necăsătoriți, şi văduvii sau văduvele, precum 
şi cei cari n'au fost căsătoriţi nici odată. Sunt, însă, şi anu- 
mite condiții ca să poată cinevà să înfieze. 

Infierea este îngăduită numai acelora cari. în ziua când 
fac înfierea, nu au nici copii nici descendenţi legitimi. Cine 
are un copil înfiat, poate să mai înfieze încă unul, ba chiar 
cât de mulţi, dacă are plăcere. Pe lângă aceasta, acel care 
înfiază trebue să fie cu cel puţin optsprezece ani mai mare 
de cât acela pe care şi pune de gând să-l înfieze. 

Asta se cere pentru aceea că un copil înfiat se socotește 
ca și cum ar fi din sângele acelui care l-a înfiat; şi pentru 
că legile noastre nu îngădue unui bărbat să se însoare mai 
înainte de 18 ani, dacă ai vedeă într'o zi jcă un copil de 
15 ani înfiază, s'ar puteă zice că s'a schimbat roata lumii 
precum tot aşă s'ar puteă zice dacă un voinic de 25 de ani 
ar înfiă pe un bătrân de 60 de ani. 

Unul din soţi, adică ori bărbatul ori femeea, poate să în- 
fieze, fără ca și celalt soţ să înfieze. Atunci copilul înfiat 
se socotește că-i numai a aceluia dintre soţi care l-a înfiat; 
dar un soţ nu poate înfiă fără consimţimântul celuilalt. Când 
înfiază amândoi soţii, copilul se socoteşte că-i al amândurora 


? 

Am vorbit noi despre absență. Se poate întâmplă ca cinevă 
să fie declarat absent; în asemenea împrejurare părinţii lui 
nu ar putea să înfieze, pentru că pot să înfieze numai acei 
cari n'au copii, şi un om absent, adică despre urma căruia 
nu se mai ştie, nu poate să fie socotit că numai decât a murit. 

Ca să poată cinevă înfiă, trebue să fie om cinstit, cu pur- 
tări bune în lume. 

Afară de asta se mai cere ca părinţii celui care urmează 
să fie înfiat, să consimtă la înfiere, iar în lipsă de părinţi, 
acest consimţimânt să-l dea epitropul. 

Nimeni nu poate să fie înfiat de mai multe persoane, după 
cum nimeni nu poate să fie fiul mai multor părinţi. Doi soţi 
pot să înfieze, pentru că doi soţi pot să aibă copii. 

Bărbatul poate să fie înfiat de cinevă, fără ca soţia lui 
să trebuiască să consimtă, pe când nevasta cuivă nu poate 
fi înfiată de altul, fără consimţimântul soţului ei, pentrucă 
femeea nu poate face nici un contract fără acest consimţi- 
mânt, şi înfierea este un contract. 

Doi soţi pot fi înfiaţi de aceiași persoană, dar unul din 
soţi nu poate înfià pe celalt. 

Părintele poate să-și înfieze pe copiii lui naturali. 

Intre înfietor şi înfiat se nasc mai multe drepturi și datorii. 

Cel înfiat trebue să-şi adauge, pe lângă numele lui de fa- 
milie şi pe acela al înfietorului. Așă, dacă Jon Irimescu a 
fost înfiat de Dănilă, se va numi Ion Irimescu Dănilă, 

După cum părintele este dator să ajute pe fiul său, Şi 
acesta pe părinte, când unul ar aveă nevoie de ajutorul 
celuilalt, pentru a trăi, de asemenea şi copiii de suflet şi 
părinţii care i-au înfiat, sunt datori să se ajute unii pe alţii. 

Persoana care a înfiat, nu se poate căsători cu persoana 
înfiată, nici cu fiii acesteia, nici cu soţul persoanei înfiate. 
Fiul de suflet nu se poate căsători cu aceea care a fost 
nevasta tatălui său care l-a înfiat, nici cu fiica lui, nici cu 
mama lui, nici cu sora mamei lui sau a tatălui său. De ase- 
menea nu este slobod a se căsători cinevă cu sora înfiată 
a tatălui său, a mumei, a bunului sau a bunei sale. 

Copilul înfiat nu-și pierde drepturile pe cari le are în fa- 
milia sa firească. Prin urmare el moşteneşte pe părinţii şi 
rudele sale, ca şi cum nu s'ar fi făcut înfierea; asupra moş- 
tenirii înfietorului, însă, fiul înfiat are întocmai aceleași 
drepturi ca şi copiii născuţi din căsătorie, chiar dacă în urma 

înfierii s'ar naşte copii din căsătorie. Fiul înfiat, cu toate 
acestea, nu are nici un drept 'de moştenire asupra averii 
rudelor înfietorului. 

Dacă înfiatul moare şi nu are copii legitimi, înfietorul 
sau descendenţii lui vor luă înapoi toate lucrurile pe care 
el le-a primit, ca dar sau ca moştenire, dela înfietor. 

Ca să se poată luă înapoi aceste lucruri, sa cer mai multe 
condiţii. = 

Mai întâiu trebue ca înfiatul să nu aibă copii legitimi în 
vremea morţii; apoi lucrurile să fi fost primite în dar sau 
prin moştenire dela înfietor, şi acele lucruri să, se găsească 
în fiinţă, şi întocmai aceleaşi. De pildă, dacă fiul înfiat a 
primit dela înfietor o pereche de boi şi acei boi se găsesc 
la moartea înfiatului, înfietorul sau descendenţii lor îi vor 
luă înapoi; dar dacă înfiatul, pe când eră în viaţă, a schim- 
bdt boii şi a luat alţii în schimb, sau i-a vândut şi cu banii 
prinşi a cumpărat alţi boi sau o pereche de cai sau chiar 
alte lucruri, acestea nu se vor mai întoarce. 

In drept, asta se tălmăceşte zicându-se că aceste lucruri 
mișcătoare sau nemişcătoare, dăruite de înfietor să se gă- 
sească în natură în moştenirea înfiatului, adică să fie iden- 
tic aceleaşi, în specie, să nu fie prefăcute în bani, nici schim- 
bato cu alte lucruri. 

Infietorul sau descendenţii lui, care va luă astfel lucrurile . 
înapoi, trebue să respecte drepturile dobândite de cei de 
al treilea. Asta însemnează că dacă înfiatul a primit dela 
înfietor o casă, ori o bucată de pământ, şi asupra ei a îm- 
prumutat bani cu ipotecă, acel care a dat banii rămâne cu 
drepturile lui asupra pământului sau a casei, şi acei cari 
au luat pământul sau casa înapoi, vor plăti datoria. 

După ce înfietorul sau descendenţii lui şi-au luat înapoi 
lucrurile ce li se cuveniau după lege; prisosul averii înfia- 
tului este al rudelor sale, care-l moştenesc după regulele 
hotărite pentru ori ce moştenire. 

După cum vedem, înfierea este un act însemnat în vieața 
unui om, şi când cinevă se hotărăște să înfieze pe altul, 
trebue să se gândească bine la ceeace face. 

De multe ori s'a întâmplat ca doi soţi să nu aibă copii, 
după un traiu de câţivă -ani, şi luându-și nădejdea dela 
moștenitori, înfiază un copil. Nu trece mult, şi capătă un 
copil drept, şi apoi altul, şi atunci. copilul cel înfiat este 

îndepărtat dela dragostea părintească, ba chiar și urgisit. 

Asta nu se cuvine. Un asemenea copil nu-i vinovat întru 
nimica de ceeace s'a întâmplat, şi dacă părinţii cari l-au în- 
fiat nu-l mai pot iubi, măcar să se poarte faţă cu el în agà 
chip ca să nu simtă lucrul acesta, pentru că-i păcat să a- 
mărăşti sufletul unui nevinovat. 

Prin satele noastre se mai face şi un fel de negustorie 
cu înfierea. 

Ştiut este că sătenii nu pot cumparà pământ de împro- 
prietărire cât ar puteă să plătească ; mai mult de cinci fălci 
şi jumătate nu pot să aibă. Atunci, ca să înlăture legea, 
acel care are cătimea de pământ peste care nu mai poate 
cumpără, se înţelege cu acel care vreă să-i vândă pământ, 
ca să-l înfieze, şi aşă ai să vezi oameni de patruzeci de anı 
înfiaţi de alţii de câte şasezeci sau cincizeci şi opt de ani, 
cu gând că la moartea înfietorului, îl va moşteni. Alţi cum- 
părători de aceştia îşi dau câte un copil la înfiere. 

Acesta nu este un lucru cuviincios ; ba, de multe ori, nici 
nu-i foloseşte cumpărătorului, pentru că înfietorul are toată 
voia să-şi vândă toată averea cât este în vieaţă, măcar că 
are fiu de suflet, şi atunci ce mai rămâne din înfiere! 

Ori cât ar căută cinevă să întunece legea, mai nici odată 
nu va izbuti. 

Artur Gorovei. , 

Principele Carol în „cartierul dela Poiana. 

Grin contagiune sau molipsire se înțelege pute- 
wY rea ce au unele boale da trece dela un om 


Dn, 

(2 

24 bolnav la un om sănătos, d'a dreptul sau in- 
Ss direct, prin aer, prin haine, ori dela o per- 
soană care a trăit cu bolnavul, ori numai a fost 
în odaia lui de l-a văzut. - 

Anul acesta aproape în toată țara au bântuit cu 
furie felurite molime sau boale grele care se iau 
cu înlesnire, mai ales de copii. In București, se ştie, 
că școalele toate au fost închise pe timp deo lună 
aproape din pricina scarlatinei. După spusele me- 
dicilor, această boală groaznică, îndată după închi- 
derea şcoalelor, internatelor, pensionatelor, n'a mai 
făcut atâtea jertfe omenești, numărul copiilor bol- 
navi reducându-se la jumătate şi chiar la sfert, de 
unde deducem că îngrămădirea la un loc a copii- 
lor, face ca această boală şi altele tot așa de rele, 
să se propage cu ușurință și dacă nu s'ar luă mă- 
suri din vreme toţi copiii unei școli chiar în nu- 
măr de sute, s'ar bolnăvi pe rând sau de odată. 

Ministerul Cultelor, în urma avizului Consiliului 
sanitar superior, a dat ordin, apoi, după redeschi- 
derea școalelur ca să se facă cele mai strașnice 
dezinfecţiuni prin spălături a scândurilor, ușilor, 
paturilor, etc, cu un dezinfectant puternic, ca să 
se aerisească cu prisosinţă camerile și dormitoa- 
rele, ţiindu-se ușile și ferestrele larg deschise, multe 
ceasuri din zi, etc., etc. 

Iată acum pentru cititori oare cari științe în ce 
priveşte molipsirea şi câte feluri de molipsiri sunt 
cunoscute de dottori: 

Este o molipsire numită viralentă, pentrucă e pri- 

cinuită de u< virus apos, dat afară de trupul omu- 
lui şi care are în el așă numiții coceus, bacili, bac- 
terii şi alţi germeni de microbi speciali pentru fie- 
care boală molipsitoare; este alta numită: miasma- 
tică și pricinuită prin miasme, emanațiuni și praf plin 
de germeni ai boalei, adică care poate da naştere 
la boale, germeni născuți în bolnav sau din fer- 
mentarea materiilor organice eșite din bolnav, și a- 
flate pe lângă el sau ori unde; este apoi molipsi- 
rea numită purulentă, pricinuită prin puroiu. 

Mai este o molipsire numită parazitară, pricinuită 
de animale sau vegetale parazite, adică care tră- 
esc pe alt corp, de multe ori chiar omenesc și se 
nutresc din el. In fine e molipsirea zisă nervozică 
care vine, adică, prin influenţa nervoasă. 

Cum se face molipsirea? Ea se face d'a dreptul 
fie prin atingere, fie prin pătrunderea în sângele 
omului, ca la boale lumești, vărsat, răpeiugă, vac- 
cin, turbare, scarlatină, bubă neagră, pojar; dar 
accastă molipsire se poate face și din depărtare 
prin mijlocirea miasmelor răspândite în aer, în văr- 
sat, scarlatină, angine simple or gangrenoase, în 
crup difteric, în cărbune, pojar, tifos, îriguri puer- 
perale, friguri tifoide, ciumă, holeră, în nevroze, 
cari sunt boale așă numite infeeto-contagioase. 

Deşi evidentă, neîndoioasă, molipsirea este adese- 
ori îndoioasă, căci inocularea sau introducerea în 
sânge care e urmată de boală în turbare, în răp- 
ciugă, în boale lumești, nu are uneori nici un re- 
zultat în tifos, în angine simple or gangrenoase și 
alte, cari sunt totuși boale molipsitoare. 

Molipsirea se face fie prin atingerea pielei sănă- 
toase sau jupuită, cu un agent molipsitor (virus, 
puroi, miasm, vegetal sau animal parazit) ; fie prin 
atingerea acelorași agenţi cu mucoasele gastro-in- 
testinale, pulmonare, genitale, oculare ; dar în toate 
trebue ca să pătrunză în sânge principiul molip- 
sitor care face boala. 

Principiile molipsitoare au o lucrare foarte schim- 
bătoare şi care atârnă mult de felul omului supus 

influenţei lor (idiosincrazia. predispoziție indivi- 
duală). 

Agenţii molipsitori sunt fixi şi inoculabili ca vi- 
rusul vaccin (altoi), virusul turbării, al vărsatului; 
volatil (adică sburător în aer) şi neinoculabil, ca 
miazmele pojarului, scarlatinei, ete, solide sau apoase 
ca crustele dela vărsat sau puroiul blenoragie; tot- 
deauna vii, ca sfărîmăturile celulare dela boale de 
ochi numite oftalmii purulente, bacteriile bubei ne- 
gre, tifosului, vărsatului, microbii pneumoniei, oO- 
reionului, brâncei, sau animalele și plantele din boa- 
lele parazitare. 

Ca boala să nu se ia, mai atârnă şi de așă nu- 
mita imunitate a omului, căci sunt unele persoane 
cari nu iau anumite boale; mai atârnă şi deo 
inoculaţie sau vaccin (altoire) mai din nainte fă- 
cută, precum şi de obișnuinţă, cum e cazul cu ser- 
vitorii vechi de pe la spitale. 

Printre boalele molipsitoare, unele sunt la înce- 
put localizate și nu ajung generale, adică să se în- 
tinză în tot trupul decât mai târziu, ca cele lumești, 
angin? difterică, buba neagră sau dalacul; altele 
sunt delaiî nceput deodată generale, ca vârsatul sau 
bubatul, scarlatina, titosul, etc.; altele în fine, ră- 
mân totdeauna locale, adică în afară din trup, pe 
piele sau pe mucoase ca: boalele de ochi, cu pu- 
roiu, râia, boalele parazitare toate. 

In afară de agenţii molipsitori parazitari cari 
sunt fiinţe vii, virusul și miasmele sunt fermenţi 
cari, pătrunzând în om, se înmulţesc în număr foarte 
mare şi-i pricinuesc omului o stare mai mult sau 
mai puţin supărătoare, mai mult sau mai puţin 
grea şi nesuferită. 

In general, agenţii molipsitori sau pricinile boa- 
lelor nu fac de două ori același efect la acelaș om, 
adică cine s'a bolnăvit odată de o anumită boală, 
nu se mai bolnăveşte de boala aceasta încă odată, 
și se pare ca o molipsire fereşte pe om de o a doua 
molipsire, căci imunizarea sau câştigarea putinţei 
da nu se mai lipi boala de noi se dobândeşte ca 
printr'un fel de altoire rămasă în sânge dela boală. 

Intre mijloacele de pază, mai ales contra molip- 
sirei de boale ca scarlatina, etc., se recomandă 1z0: 
larea bolnavilor, dezinfectarea la etuvă a tot ce-a 
fost atins de bolnav, ete. O măsură excelentă ar fi 
plecarea cu toată familia, la timp oportun dintr'o 
localitate bântuită de molimă, în o localitate sănă- 
toasă unde nu sunt boale. Această măsură după 
ideia tutulor medicilor, este în definitiv, singura 
pază împotriva acestui fel de boale, 

D. Teleor. 


- 


~r 


Omul și dorințele. 

Aa a: 

n derviş (1) s'a întâlnit pe drum cu un tânăr, 
care aveă vreo douăzeci de ani. Tânărul eră 


Sa trist, muncit de gânduri grele, apăsătoare; 
D capul îi eră lăsat în jos, căzut pe piept. 

— Unde mergi, tinere? l-a întrebat dervi- 
vișul. Văd că pe faţa ta e zugrăvită durere și amă- 
văciune mare. Spune-mi, de ce eşti trist, ce necaz 
ai? Maş bucură dacă aș puteă să-ţi fiu de ajutor. 

Tânărul, cu recunoștință s'a uitat la derviş. 

— ţi mulțumesc pentru bunăvoință —începă el 
să zică— dar şi tu eşti sărac, și ori și ce ai face, 
cu nimic nu mă poţi ajută. 

— De unde știi tu asta înainte? Spune-mi numai 
necazul ce te frământă, și o să vedem cine dintre 
noi are dreptate. 

— Bine, împlinesc dorinţa. Iată cum stă lucrul: 
eu am multe dorinţe, cari mă chinue fără milă, mă 
chinue neîncetat. 

— Zici că ai multe dorinţe? Asta, într'adevăr e 
mare nenorocire pe capul omului. Dar spune-mi, ce 
dorinţe ai tu? 

— Multe, atât de multe, că nu le poţi numi pe 
toate.... Sunt sărac, şi din pricina asta am așă de 


(1) Călugăr mahometan. 


www.dacoromanica.ro 


878 ALBINA 


PC = 


multe dorinţe. Şi ziua şi noaptea gândese mereu 
ce om fericit aș fi eu, dacă aș aveă tot ce doresc. 
Dar n'am nimic... poate că și atunci aș fi cel mai 
fericit dintre toţi oamenii, dacă numai una din o 
mie de părţi aș aveă din ceeace doresc să am. 

— Eu cunosce bine răul ăsta, tinere, şi tot așă de 
bine ştiu că mulţi, foarte mulţi oameni sunt robii 
lui. Numai filozofii nu cunosc răul de care vorbim, 
rău ce răpeşte liniștea sufletească și amărește inima. 

— Ce, tu nu ai dorinţe? a întrebat tânărul, clă- 
tinându-și cu neîncredere capul. 

— Nu, eu n'am nici o dorinţă, a zis liniștit der- 
vişul. Pe mine vieaţa m-a învăţat să nu visez lu- 
cruri deşerte, să nu mă las stăpânit de dorinţe, pen- 
trucă asta nu-i pentru oamenii cu mintea întreagă și 
sănătoasă... Este oare cinevă care să zică că şi-a 
împlinit toate dorinţele? Cine e omul acela, care, 
după ce şi-a împlinit o dorinţă, să nu simtă ama- 
rul desamăgirii, iar în inima lui să nu încolţească 
alte dorinţe noui, răpindu-i pacea, liniștea? Eu sunt 
mulțumit cu soarta mea, eu niciodată nu dorese 
aceea ce ştiu că nu pot să am, la ce nu pot să 
ajung. Dar şi atunci, când mi-am ajuns scopul, când 
mi sa împlinit o dorinţă, desamăgirea și amără- 
ciunea încă îşi fac loc în inima mea. 

— Ce vorbeşti, omule? Cum poţi zice, că atunci, 
când ţi s'a împlinit o dorinţă, desamăgirea și amă- 
răciunea își face loc în inima ta? Vrei să zici bu. 
curia... Eu nu cred ce-mi spui, pentrucă eu aș fi 
fericit, dacă din multele mele dorinţe, numa una 
singură s'ar împlini. 

— Văd, că nu ești om păţit, a zis dervișul. Să 
şedem la umbra copacului ăsta, și să îţi spun o po- 
veste. Atunci o să dai crezământ vorbelor mele. 

Amândoi s'au aşezat sub copac; după aceea dervi- 
şul și-a început povestea: 

— A fost odată un om lipit pământului de sărac 
care afară de vieaţă n'aveă altă ce nimic. Imbrăcat 
numa! în zdrenţe, rătăceă din sat în sat. Dacă oa- 
menii miloşi nu i-ar fi dat câte o firimitură de mălai 

sau pită, s'ar fi prăpădit de foame. În rătăcirile 
lui fără sfârşit, vara, cum şi tu știi, soarele trimite 
sulițe de foc, şi fiindcă bietul om n'aveă cu ce să 
îşi acopere capul, suferià de cele mai chinuitoare 
suferințe, din pricina căldurii mari a soarelui. 

-— «O, nenorocitul de mine—strigă el odată în- 
tr'o stradă a unui oras— m'am nici cu ce să-mi 
acopăr capul, ca căldura soarelui să nu-mi ardă 
creerii! Cât de mult trebue să sufer eu din pricina 
asta. Numai de suferința asta să mă scap, atunci 
mi-ar fi cu mult mai uşoară vieaţa. Ce fericit aș fi 
eu să am un turban (1) cucare să-mi înfășur capul, 
căci atunci n'aş simţi aşă de mult dogoarea soare- 
lui. Nu m'aş mai plânge de nimic, fără cârtire mi-aş 
duce sarcina atât de grea a vieţii mele triste. O, 
Allah, fă o minune şi trimite-mi un turban». 

— Un muncitor, care lucră pe coperișul unei case 
a auzit vorbele acestea, i s'a făcut milă de bietul 
om, şi desfășurându-şi turbanul su, l-a aruncat jos. 

Turbanul a căzut chiar în braţele omului. 

Cu bucurie nemărginită a apucat turbanul şi încă 
în clipa aceea şi-a ridicat mânile să-l ducă la cap. 
Dar în cealaltă clipă, a început să se uite mai bine 
la turban. 

Turbanul eră cam vechiu, în multe locuri sfâr- 
ticat, n'a fost însă aşă de rău, ca să nu mai poată 
fi întrebuințat şi încă vreme destul de lungă. 

Omul învârteă, când la dreapta, când la stânga 
turbanul, şi din ce în ce tot mai netrebnic i se pă- 
reà, tot mai multe scăderi îi află. In sfârșit apoi 
cu mânie s'a ridicat de jos, a trântit turbanul, și- 
a zis: 

— «Cu turbanul asta înfăşură ţi tu capul, Allah’ 
căci mie o așă zdreanţă netrebnică nu-mi trebue !». 

Aici dervișul și-a sfârșit povestea, ascultată cu 
mare băgare de seamă de tânăr. 

— Vezi —a zis dervişul— așă e omul! 

Tânărul a început să râdă; mâhnirea şi tristeţea 
dispăruse de pe faţa lui. 


(1) Rucată lungă de ştofă cu care Turcii îşi întâşură capul, 

— Ai grăit curatul adevăr! — a exclamat el. Po- 
vestea ce mi-o spuseşi, m'a scăpat de un mare rău. 
De acuma înainte o să fiu alt om..... 


(Traducere). Alex. [inţariu. 
Din răsboiul Independenţei. 


M. S. Regele Carol. 


(După tabloul pictorului Obedeanu). 


www.dacoromanica.ro 


ALBINA 881 


Reilexiuni asupra educaţiei copiilor. “- 
Prea multă săteală! 


Cu lecturile periculoase, de care cea mai mare parte a pă- 
rinţilor nu ştiu să ferească pe copiii şi fetele lor, se stre- 
coară şi gătelile de lux, acest obiceiu pretenţios, ridicul, care 
schimbă îmbrăcămintea copiilor sub neîntemeiatul pretext 
de a-i obicinui cu eleganța şi îi fac să se potrivească pe cât 
mai mult posibil, prin imitaţiuni stângace, gravurilor unui 
jurnal de modă. 

Păr, cu artă ori fără, bueclat, lux de stofele cele mai bo- 
gate, cele mai costisitoare, risipă de pene, de flori artificiale, 
mătase, catifea, îngrămădite pe nişte mici copiliţe şi silin- 
du-le să nu îndrăsnească să facă o mişcare, nici să alerge, 
nici să sară, de frică să nu-şi deranjeze această toaletă exa- 
gerată, şi nu-i alt decât o vanitate rău înțeleasă şi o zarvă 
ruinătoare impusă de imprudenţa părinţilor, lor însă-şi şi 
nevinovatelor copiliţe. 

Cât despre micii băeţaşi nu putem să spunem altcevă; 
moda engleză sau mai curând scoțiană a biruit pe toată li- 
nia; ea are cevă atrăgător, care o ocroteşte şi o propagă 
pe continent. Ne îndoim însă dacă este în acord cu princi- 
piile higieni. Copiii — o zicem după atoritatea oamenilor de 
ştiinţă, nu degajează prin ei însă-şi destulă căldură. 

Prin urmare, într'un climat eşă de schimbăcios ca acela 
al Europei centrale, cu dimineţi răcoroase şi adeseori frigu- 
roase, cu serile la fel, a lăsă picioarele descoperite şi a înlocui 
o cravată printr'un gât desvelit, aceasta nu însemnează alt- 
cevă decât să-l expui pe bietul copil la o răceală zdravănă 
şi la un guturaiu model. 

Toţi medicii recunosc şi deplâng frecuenţa şi gravitatea 
boalelor copilăriei şi lista copiilor bolnavi, în loc să staţio- 
neze faţă cu progresele medicinei de azi, ea creşte fără de 
încetare. Var trebui mai bine să nu ne mai luăm după aceste 
deplorabile excese ale toaletei care nu ne apără nici contra 
frigului, nici contra soarelui şi nici contra ploaiei ori nin- 
sorii ? 

Ca și când n'ar fi destul chinul fizic pe capul copiilor, mai 
vine şi tortura morală ce o suferă în timpul cât trebuie să-şi 
satisfacă această vanitate; ore întregi sunt sacrificate gă- 
telii, de care de altfel chiar familiile regale, princiare, aris- 
tocratice, sunt departe de a da exemplu; dar cari au ajuns 
la «modă» in înaltul comerciu, pentru burghezimea bogată, 
care uită că adevărata distineţiune, stă în simplitate. 


C. Popescu-Stănești. 
———— II 


(1) După «Le Livre des mères», de A. B. 

Sfârşit. 


Dar când să liniștiră, din mijlocul lor, răsări o bă- 
trână slabă cu faţa ca smochina tescuită şi neagră ca 
de coşar, cu o ţoală în loc de catrință pe dânsa, și cu 
o cămaşe numai petici albe și roşii; iar desub fesu-i so- 
ios, din pletele-i păcurii și nepieptănate, cădeau lungi 
șiruri de sorocoveţi și irmilici şi cum se apropiă de 
butcă, vorbi: 

Dediu mamei, deduleţ, 
Dedişor cu părul creţ 

Cum te 'nalţi cum te mărești, 
Neamul nostru să-l cinstești. 

Şi cuprinzând pe Voevod de după gât îl sărută. 

Apoi luând din mâna unui danci o tingire şi un spoitor, 
se îndreptă spre fată și după ce scoase din sân o salbă 
de irmilic i-o prinse după gât şi puindu-i tingirea, spoi- 
torul și un ghioc pe braţe îi vorbi: 

Pe la noi mândră mireasă, 
N'ai să fii ca şi acasă 
C'ar să lucri să ghicești 
Dacă vrei ca să trăeșşti. 

Și a dus-o întrun cort numai mătase. O, dacă ar fi 
ştiut drumul, s'ar fi dus înapoi. Dar înghiţi în sec şi par'că, 
se simţi coborâtă în fundul pământului şi-o prinse un 
tremur, o neliniște și o durere de inimă, însă când se 
uită la, bărbatul ei, toate se liniştiră în ea; și cu toate 
desamăgirile se simţi fericită; pe dânsul îl aveă bun, fru- 
mos şi apărător. 

Dar nu mult, urmă alta. Obiceiurile în lumea ţigă= 
nească se ţin ca cele ale noastre. 

Că nu mult, intră în cort ţiganca cea bătrână, pe 
care o ghicim cine eră, cu o sumedenie de baragladine 
bătrâne şi hoaşca îi vorbi: 


De-i lucră, îi îmbucă; 
De-i ghici, te-i primeni. 

Și aducându-i un rând de strae, mi-o îmbrăcă cu o 
cămașe numai petici, petici şi o catrinţă tot aşa şi che- 
mând vre-o doi căldărari cu scripeile îi cântară după 
obiceiu. 

Se minună și biata fată ce comedie mai e și asta 
și nu-i veni de loc îndemână și par'că-i peri pământul 
de sub picioare. Cu toate astea dragostea către bărbatul 
ei o orbi și de neajunsul ista, dar desamăgirea cea mai 
mare fu că a doua zi dimineaţa se trezi singură. 

Așteptă amiaza, să-i aducă cineva de mâncare; nu veni. 
Așteptă seara, nu. Tocmai târziu veni și ţiganul şi-şi în- 
trebă nevasta de mâncare. 

O groază îi sgârci toate ţesăturile trupului şi o ghiață 
îi trecu prin şira spinărei și se întrebă unde venise: 

Nu cumvă fratele ei s'a învoit s'o piardă numai să 
rămâe stăpân pe avere? 

Şi tiganul se culcă şi se culcă și dânca flămândă. 

A doua zi, el plecă iar şi ea rămase iarăși singură cuc. 

Dar foamea pentru un suflet ne încercat ca al ei, eră 
o sfâşiere a trupului și eși din cort. 

Atunci îi veni înainte urita de soacră-sa cu o tingire 
şi niște cositor, i-le întinse vorbindu-i: 

De-i lucră, îi îmbucă 


Dacă ar fi fost lumea verde, nu i-ar fi părut ca la 
vorbele astea. Parcă i se desfăcu fiinţa de greutatea 
celor ce auzeă: o jele urmată de o arsură usturătoare 
simţi in partea inimei şi se așeză cu o durere fierbinte 
în spata stângă și par'că i-se desbinase ceva din creștet 
şi parcă o plesni cevă după ciafa şi ameţi, în vreme ce 
prin urechi simţi ceva cald şi un sânge rece îi eşi pe 
nas şi par'că își perdu cunoștința. 

Dar se trezi de frică şi se frecă la ochi, frică că nu 
ştiă ce e cu dânsa şi tot de frică fără să vrea prinse 
să spoiască. O, degetele ei, cele ca ceara albă și roşii 
la unghii, cum se mai înegriră! Şi când își aduse aminte 
cum eră acasă, ar fi asvârlit și căldare și tot cât colo, 
dacă nu ar fi secat-o cevă sub baerele inimei: foamea. 
Şi găti tingirea de spoit; da ce lucru, părea eşită din 
din mâna celui mai iscusit țigan. 

Nu mult iată o cioroaică cu o bucată de pită neagră 
şi trei fire de usturoi şi i-le dădu zicându-i: 

De-i lucră, îi îmbucă; 
De-i ghici, te-i primeni. 
* 
E 


Dar acasă, ce foc! Cum se depărtă fata, un gol mare 
simțiră și în casă şi în suflet, și par'că le luă cineva o 
pânză de pe ochi; iar flăcăul se întrebă ce făcuse? Ar 
fi încălecat și s'ar fi dus în urma lor, să-şi întoarcă sora 
îndărăt, dar nu ştiă bine pentru ce şi prinse a tălmăci 
cuvânt cu cuvânt spusa voevodului şi la urmă se îns- 
păimântă și într'o zi pe când stăteă la masă cu maică-sa. 
îi grăi: 

— Mamă, noi am dat fata după un voevod de ţigani. 

— Maică, vorbi domniţa, cu inima însângerată: să nu-ţi 
mai moară mulți înainte și de-i muri să nu ai odihnă 
până mei vedea pe soru-ta acasă. Și ridicându-se se duse 
în odaia ei şi afundându-se în perinele moi, plânse şi 
plânse în tăcere asemenea picăturilor ce cad din înăl- 
țimea peșterilor şi nu se mai scoală. 

Vă puteţi închipui ce eră pe capul bietului flăcău prins 
şi de mustrare de cuget, de nemângâere. Incălecă har- 
măsarul dăruit de voevod şi prinse să colinde zările flă- 
mând şi neadormit, doar doar, calul so îndreptă spre 
locul de unde venise. Intrebând prin toate târgurile și 
satele unde e scaunul lui Dorfan voevodul, nimeni nu-i 
dete nici un răspuns, decât, că dădu de un tapşan bà- 
tătorit, presărat cu gropi de ţăruşi, dale sparte, trențe 
şi sgură de fier şi aramă. Aici armăsarul se opri mirosi 
şi aşa necheză de sălbatice că-i răspunse dealurile şi ar 
fi pornit înainte, Busuioc dacă nu sar fi simţit cam 
bolnav; iar când se înturnă Busuioc acasă, să se mai 
odihnească, căzu greu suferind şi au se mai putu urni 
în căutarea soru-săi. Atunci, el scriind un răvaș îl legă 
la gâtul calului şi deschizând poarta, îi croi un biciu și-i 
dădu drumul în lume. Şi în trei zile se duse dintre vii 
floarea de voinic și nu zise decât: „mamă iartă-mă“. 

Povestea spune, că toate au murit în el, numai bles- 
temul maică-sei, ca un vierme neadormit îl rodeă şi nu-i 
dădeă rost de odihnă, ci se sbăteă în el, şi ridica țărâna, 
în sus; iar într'o zi oamenii îl găsiră svârlit afară din 
groapă şi în altă zi, mormântul gol. 

Noapte cu lună eră, o noapte de toamnă, în care doar 
vântul rece și străin trăiă și în care luna posomorâtă 
se învăluiă cu nouri trecători și fumurii care păreau 
uneori că se aprind, ard și se sting. Când e vre- 
mea aşa, firea are o înfăţişare moartă, închisă şi pli- 
nă de tăinicie. Erà vremea odihnei și a viselor; doar 
vântul flutură coamele negre a unui armăsar și pletele 
aurite a unui voinic, cu faţa stinsă ca a lunei; cu ochii 
încremeniţi ca două picături de rouă pe un crin și 0- 
bosiţi, ce prin câmpii pustii de recoltă sburau ca gândul 
pe şesuri înroșite de sfârşitul verei, spre miază-noapte 
de unde trec cocorii spre văratec şi se aciuesc corbii. 
Şi câte clipe au trecut, atâtea zări au pătruns şi în zări 
s'au afundat şi nu sau mai văzut, 

In timpul ista însă, în satra lui Dorfan, toți dormeau 
şi cânii dormeau; par'că-i vrăjise moartea pe toţi; iar 
cortul voevodului părea gol, doar luna prin unele părţi 
descusute a cortului strecurându-se pe nesimţite lumina 
pe un pat chipul domniţei adormit cu fața slăbită și 
părul despletit. Şi visă..... 

Deodată i se pare că aude: 

Marioară ! Marioară ! 

Când dădu perdeaua intrărei în lături, frate-seu Bu- 
suioc călare pe armăsarul voevodului. 

—- Soră, parcă. vorbi el, maica ar muri și nu poate 
până nu te a vedeă; florile în fereastră s'au uscat, că 
numai e mama ta să le ude și mătura a putrezit după 
uşă, că nu mai mătură nimeni casa. Hai lângă mine ca 
gândul te-oi duce și tot aicea îi fi la ziuă. 

Și se păreă că luna eșise la larg, la luminiș albastru 
ca o apă încremenită şi pulberea de raze ce cădea de 
sus învăluia două chipuri ce-şi amestecau pletele ca doi 
nori: unul luminat de lună și altul învăluit de noapte. 

— O frăţioare, parcă-i vorbi ea, ce sticloşi ţi-s ochii 
şi neadormiţi şi ce rece e roibul și trupul tău. 

— Da el îi grăi: „Am dormit mult pe pământ ud și 
m-a tras lutul“... şi parcă se văzu acasă în brațele maică-si. 

Faclii se aprinseră ca prin minune în casă și luna ce 
pătrundea tainic prin obloane ca un om ce căută pe 
ascuns să vadă ce se petrece înăuntru se trase înapoi 
de atâta lumină. O ce nu pot simţi două inimi neferi- 

cite ce nu sau văzut îndelung; câtă bătae de inimă; 
mărturisirile vin dela ele slobode.şi cresc şi spun ce 
m-ai avut gând și ce nu gândișeși până atunci: 

Dar deodată par'că se crăpă casa şi se prăbuşi peste 
ei cu sgomot ciudat. 

Speriată, se trezi singură ca totdeauna Și sări din pat 
și eşi afară la un sforăit ce-l auzi. 

Calul lui Dorfan stătea înaintea cortului cu ochii stră= 
lucitori, cu şeaua pe el, și cu un răvaș la gât. 

La nimeni nu sa lăsat să pue mâna pe el; la dom- 
nița, a fost blând și par'că-i spuneă ceva. Răvașul spuneă: 

— Mama domniţei Marioara e bolnavă pe moarte, 
dacă s'ar găsi undevă ă, îi scrie frate-său Busuioc să vie 
acasă. 

Ca fulgerul se aruncă pe cal, apucă frâul și eșind din- 
tre corturi să poas în zarea apusului. 

; 3 : : ; “ 

Dar maică- -sa murise și dormeă alăturea de frăţiorul 
ei, pe mormântul căruia crescuse o buruiană cu frunzele 
crestate și cu floarea ca un pămătuf la vârf şi miroseă 
a odihnă, smirnă şi pământ. 

Şi atâta ci-că a plâns Mărioara flămândă şi îndurerată 
în cât în una din dimineţi o găsiră lungită pe cele două 
morminte, cu fața albă ca zapada și cu buzele negre şi 
arse de focul cu care își dăduse sufletul şi ochii ca două 
bălți secate, duşi în fundul capului. 

De atunci liniştea lui Busuioc ci-că n'a mai fost tur- 
burată. Oamenii cred, că maică-sa, văzând din ceruri, 
venirea fetei, l-a iertat. lar de buruieană, ne mai cunos- 
cându-se alta la fel, i s'a pus numele busuioc și busu- 
ioc, ci-că a rămas şi până în ziua de azi. 


lon Dragoslav. 


Botez fără martori 


Oaspele: „D le birtaş, lucri d ta în pivniță singur ?* 

Birtaşul (mirat): „De ce nu?“ 

Oaspele: „Fiindcă, aşă ştiu, la botez iau parte, întotdauna, şi 
martori“. 


aice 


Ha 


Na 


ământul, în care trebue semănată lucerna trebue să 
fie roditor, iar nu sărac, trebue să fie arat şi gră- 
pat mai de multe ori, ca să fie curat de toate bu- 
ruenile rele; a semănă lucerna întrun pământ să- 
rac şi murdar de burueni, este o mare greşală. 

Lucerna se seamănă primăvara într'o semănătură de orz 
sau de ovăz, după ce mai întâiu s'a semănat ovăz, se gră- 
pează bine şi după aceia se seamănă lucerna, de către un 
om priceput, somănarea lucernei se face şi cu maşina. Când 
ovăzul s'a copt, se seceră astfel ca tulpinele cele tinere de 
lucernă să nu se taie cu secerea. 

In acest an lucerna nu se coseşte, dar se poate paşte cu 
vitele spre toamnă, afară de oi. 

Când lucerna nu se seamănă în ovăz, ci singură, daca anul 
va fi cevă mai ploios, se poate cosi de 2 ori. Când lucerna 
se seamănă în ovăz, se poate semănă la hectar 25 kgr. iar 
când se seamănă singură, se seamănă până la 30 kgr. la 
hectar. Din anul al doilea, daca timpul este mai bun, lucerna 
se poate cosi de trei ori şi chiar de 4 ori pe an, şi poate 
să producă la hectar dela 5.000—15.000 kgr. fân uscat. 

Se întâmplă de multe ori de se prăseşte prin lucernă o 
buruiană foarte vătămătoare numită tortel (cuscută sau mă- 
tăsică), care prin ramuriie ei cam păroase, se agaţă de tul- 

inele lucernei din care îşi ia hrana şi astfei se înmulțește 
oarte iute; aşă de repede, în cât dacă nu se vor luă mă- 
suri de a se stârpi, în timp de 2-—3 ani toată lucerna va fi 
prăpădită. Astăzi stârpirea acestei plante parazite, care se 
hrăneşte din mâzga lucernei, se poate stârpi foarte uşor. 
Se sapă locul unde se vede că creşte cuscuta, se seamănă 
orz sau ovăz. Dacă pământul are puţină umezeală, orzul sau 
ovăzul semănat, răsare degrabă şi creşte repede. Pe orz sau 
ovăz cuscuta nu poate trăi și moare de foame. 

Când nu se întrebuinţează acest mijloc de stârpire, atunci 
lucerna atacată de cuscută, va trebui cosită deosebit, de ase- 
menea şi fânul se va strânge deosebit, de fânul cel bun- 
Căci altfel prin strângerea fânului şi greblarea locului, cus- 
cula se înmulțește mai mult, fiindcă seminţele ei prin gre- 
blare se împrăştie pe loc din ce în ce mai mult, şi astfel se- 

mănătura de lucernă se prăpâdeşte mai de grabă. Bălega- 
rul vitelor care se hrănesc cu fân de lucernă, amestecat cu 
cusculă, nu trebue amestecat cu bălegarul vitelor hrănite 
cu alte nutreţuri, şi nici nu trebue a se pune pe locuri des- 
tinate a se semănă cu lucernă. Căci se știe din experien- 
țele făcute în străinătate asupra cusculei, că seminţele ei trec 
prin stomacul vitelor, fără să-şi pearză puterea de a încolţi, 
ci o păstrează 5—6 ani de zile. 

De aceea când cump*răm seminţe de lucernă, să cumpă- 
răm dela un negustor cinstit, care să ne dea garanţie, că 
sămânța este bună. Nu trebue să cumpărăm sămânţa de lu- 
cernă dela: băcănii, unde se vând masline şi alte lucruri de 
băcănie. 

La noi, de obiceiu semânţa de lucernă se aduce din Franţa 
ca cea mai bună, apoi vine lucerna din Italia şi mai pe urmă 
cea din Ungaria. Dacă avem o luicernărie putem să avem 
și seminţe ; cu chipul acesta, lucerna se coseşte când semin- 
tele s'au copt, această lucrare se face la cositul al doilea în 
anul al treilea, dela semănătură. Când voim să avem să- 
mânţă din semănâtura noastră, trebue să băgăm de seamă, 
ca printre lucernă să nu fie alte burueni rele. După coasă, 
se treeră cu maşina sau să bato lucerna, apoi seminţele se vân- 
tură şi se pun la păstrare. Un hectar de lucernă lăsat pen- 
tru sămânță poate să producă la hectar dela5 7 hectolitri 
de semânţă. Când lucerna se seamănă într'un pământ bun 
și bine lucrat, poate să stea pe acelaş loc dela 10—20 ani, 
iar când pământul se ară, rădăcinele de lucernă putrezese 
"şi îngraşe pământul tocmai așă, caşi cum pe acelaș loc am 
pune 50 de mii de kgr. de bălegar. 

După ce lucerna s'a cosit, este bine ca fânul să se strângă 
seara ori dimineaţa, ca să nu se scuture foile cari sunt mai 
hrănitoare decât cotoarele (tulpinele). După fiecare cosire 
locul trebue grăpat. 

Ca lucerna să dea o mai mare producţiune de fân la hec- 
tar, toamna sau primăvara, când foile de lucernă sunt udate 
de rouă sau de ploaie, se aruncă pe de-asupra praf de gips 
sau de ipsos, ca acest praf să se lipească bine, trebue ca 
lucerna să aibă o lungime (mărime) de 15 — 20 cm. şi tim- 
pul să fie liniştit. Lucerna gipsuită, creşte mai repede şi se 
poate così cu 25 de zile mai de timpuriu. Se poate pune la 
hectar dela 2—5 hectolitri de gips. Agricultorii din alte ţări 
întrebuinţează mult acest gips, nu numai la lucernă, ci şi 
la trifoiu, rapiţă şi tutun. Gipsul este un fel de piatră care 
la noi se găsește îndestul, şi înainte de a se întrebuință 
această piatră, se macină la o anumită moară. Este bine ca 
lucerna să se grăpeze după fiecare cositură. 


V. S. Moga. 

Pagina scolarilor. 


Cum se poate ìmpărți un patrat în cinci patrate egale? 


A împărţi un patrat în patru patrate egale ştie ori cine, nu 
avem de cât să îndoim patratul de hârtie odată prin mijloc şi 
a doua oară de-a crucişul şi problema este deslegată. Cu totul 
altmintrelea trebuie să facem când voim să-l împărțim în cine? 
părţi egale. Ar trebui să-şi bată omul multă vreme capul până 
ar află meşteşugul acesta. Dar noi vom rezolva-o numai decât. 

Îndoieşte patratul dat ABCD de două ori, prin ce vei căpătă 
liniile EF şi GH. Acuma îndoeşte hârtia astfel ca să capeţi li- 
niile FA şi DE, apoi liniile GC şi BH şi taie patratul dealungul 
acestor linii cu foarfecele. 


Prin aceasta ai căpătat patratul 1 şi alte opt bucăţi, compuse 
din patru trapeze egale şi patru triunghiuri dreptunghiuri egale, 
însemnate toate cu ţifrele 2, 3, 4 şi 5. 

Spre a căpătă acuma celelalte patru patrate n'avem să facem 
altcevă decât să alăturăm la fiecare trapez triunghiul de lângă 
dânsul, astfel că hipotenusa fiecărui triunghiu se alătură la la- 
turea din afară a patratului (deci la trapezul 2, triunghiul 2, 
ş. a. m. d.), aşă dară BK la BG, IA la AE ș.a. m. d. 

Este interesant dacă împărțind şi patratul 1 întrun trapez 
şi un triunghiu şi amestecându-le cu celelalte zece bucăţi le 
dai altuia să compună un patrat. 

Dacă acesta nu cunoaşte meşteşugul recompunerii, va trebui 
să-şi bată mult timp capul până reuşeşte. 


(După «Amlcul Tinerlmet»). 


0093 


www,.dacoromanica.ro 


892 És ALBINA 
CRONICA. 
CUM S'A SERBAT SEMICENTENARUL UNIRII 
în diferite părți ale țării. 


Focşani (i). 

In oraşul Focşani serbarea unirii a ţinut 3 zile: 

Vineri după amiază societatza de lectură a elevilor liceului 
«Unirea» a avut în sala liceului o sărbătoare cu programul ur- 
mător: 

«Imnul Unirii»; «24 Ianuarie» ; Conferenţă rostită de elevul 
Constantinescu Radu; danţuri, recitări, («24 Ianuarie»), arii na- 
tionale executate de orchestra liceului. 

La 24 Ianuarie dimineaţa a fost un Te-Deum în biserica cate- 
drală, după care a urmat defilarea elevilor de liceu. 

După amiază, la liceu corul elevilor a deschis serbarea, D-l T. 
Iordănescu, directorul Liceului, a vorbit despre modul cum s'a 
făcut unirea. Au urmat: coruri (corul liceului), poezii recitate 
de elevi; bucăţi muzicale executate de orchestra liceului şi dan- 
turi naţionale. 

La 25 Ianuarie a fost serbarea şeoalelor primare şi orfelinatu- 
antai Focşani: dimineața pentru elevi; după amiază pentru 
public. 

«Imnul Regal» a fost cântat de 200 elevi și eleve din şcoalele 
primare din Focşani; a urmat cuvântarea d-nei Elena Rahtivan 
directoarea şcoalei No. 3 de fete asupra «Insemnătăței zilei de 
24 Ianuarie». 

Piese teatrale, ooruri şcolare, jocuri naționale. 

După amiază a fost cuvântarea «Prin unire la viață și mărire» 
rostită de d-l Ioan I. Teodoru, revizor şcolar cl. I al Judeţului 
Putna; apoi coruri pe trei voci executat de elevi și eleve; Uni- 
rea, Plevna, Dacia, piese executate de elevi şi eleve. 

Diferite alte coruri şi jocuri executate de elevii orfelinatului 
şi ai şcoalelor primare de băeţi și de fete. 

Hora Unirii, jucată de toate școlile primare. 


Craiova. (2). 


In ziua de 21 lanuarie 1908, s'a sărbătorii cu multă însufleţire 
Jubileul de 50 ani dela Unire, la şcoala normală de învăţă- 
tori din Craiova, între orele 8—9'/, de către elevii acestei 
școli, în prezenţa directorului școalei, a corpului didactic res- 
pectiv şi al şcoalei de aplicaţie, după următorul program. 

«Imnul Regal», cor-orhestră, «50 ani dela unire, cuvântare ți- 
nută de elevul: Ion Ştefan, «Hora Unirii», cor-orhestră. Cartet 
de viori, Piramide. Români haidem! cor. «Dela noi» de Octavian 
Goga, declamaţie de elevul: Mitruţoiu D-tru. «Horă», orhestră. 
Exerciţii cu bastoane. «Deşteaptă-te, Române». 


(1) Corespondenţa specială a «Alhinei. 
(2) După comunicarea oficială făcută Ministerului. 

Afară de acestea elevii acestei şcoale au participat şi la pro” 
gramul festivalului aranjat la Teatru Naţional în seara aceleaş 
zile, de comitetul Ligei Culturale, executând următoarele numere: 

1) Jocuri naţionale. 

2) «Sentinela», jucată împreună cu elevii gimnaziului şi cu 
elevele Externatului secundar. 

3) Deşteaptă-te Române, cor. 

4) Români, haidem, cor. 


Judeţul Suceava: Broşteni. (1). 


Cercul cultural «Broșteni» din Judeţul Suceava, şi-a ţinut a 3-a 
soninig a sa în ziua de 25 Ianuarie a. c,, la Cotârgaşi. Com. Broş- 
eni. 

După serviciul divin, la care Corul cercului «Broşteni» format. 
din învățătorii din cerc, precum şi din mulți absolvenți și elevi, 
a dat răspunsurile. 

S'a făcut un porastas în amintirea marilor bărbaţi de stat, 
care în unire cu domnitorul Alex. I. Cuza au contribuit la for- 
marea României de astăzi, 

După prânz lumea s'a adunat la şcoală. 

Au vorbit: d:l Revizor şcolar cl, II, P. Gheorghiasa,. d-l I. Teo- 
dorescu despre «Constituţie». 

Printre cuvântări corul a intonat cântece populare şi patrio- 
tice ca: «De-ar fi mândra», «La Arme», şi altele. 

In urmă d-l Administrator de plasă Titus Ionescu, a vorbit 
oamenilor despre Insemnătatea întrunirilor la asemenea 0caziuni 


la şcoală. 
Vălenii de Munte. (1). 


La ora 101/, toate autorităţile împreună cu şcoalele și corpul 
didactic a asistat la 7e-Deum, oficiat în biserica catedrală «Mo- 
nastirea». 

La ora 2:/, a avut loc o serbare şcolară în localul şcoalei de 
băeţi, la care a luat parte foarte multă lume, în cât saloanele 
şcoalei erau neîncăpătoare: Imnul Regal, ezecutat de elevi și 
eleve pe 2 voci, cuvântarea d-lui P. Dragomirescu, institutor, 
piesa: «24 Ianuarie», sub conducerea d-nei Elena Dragomirescu, 
jocuri gimnastice cu arce înflorate sub conducerea d-nei Fug- 
Petcu; «Hora dela Azil» jucată de 32 eleve sub conducerea d-nei 
Zoe C. Popescu, şi Băncilă; tablouri vii. 


Serbarea zilei de 10 Maiu. 


Ziua de 10 Maiu s'a serbat şi anul acesta cu multă însufieţire 
în toată ţara. In București, a fost un Ze-Deum la Mitropolie, la 
care a asistat şi Majestăţile Lor Regele şi Regina și Alteţele lor 
Principii cu familia. După serviciul divin, M. S. Regele a trecut 
în sala cea mare a Mitropoliei, unde a primit felicitările. 

Cu ocazia acestei sărbători, s'a făcut în ziua de 9 Maiu la Pa- 
latul Regal ţintuirea drapelelor noilor regimente; iar în dimineaţa 
zilei de 10, ele au fost binecuvântate de I.P. S. S. Mitropolitul Pri- 
mat; apoi M. S. Regele le-a încredinţat comandanților corpurilor: 
noui, zicându.le: 


(1). Corespondenţa specială. 

« Va înoredimţez drapelul sfinţit al Regimentului pe care vă leg 
să-l apărați cu sângele vostru». 

Au fost asemenea serbări școlare ca în toţi anii. La Teatrul 
Naţional, o vorbit d. P. Rdscanu, profesor la Universitatea din 
Iași; au urmat coruri școlare și recitări ale artiștilor Teatrului. 
In parcul expoziţiei a fost concurs de oină. 


Intâmwplările Săptămânii, 
A. S. R. Principele Ferdinand a fost zilele trecute la Galaţi 
și de acolo cu vaporul, la Tulcea. 


Sf. Sinod. 


Sf. Sinod și-a urmat ședințele. S'au ales membrii diferitelor comisiuni 
prevăzute de reglementul Sinodului. S'au ales candidaţii pentru locu- 
rile vacante de arhierei: Arhimanariţii Teodor Atanasiu, Evghenie Hu- 
mulescu și Teofil Mihăilescu pentru titlul de «Ploeşieanu»; Arhiman- 
driţii Nicodim Munteanu, Gherasim Miron şi Ilarion Mircea pentru tit- 
lul de «Băcăoanul». Se ştie că, după lege, din aceștia Ministrul cultelor 
are drept a numi câte unul pentru fiecare loc. 

citi ra 

In ziua de 7 Maiu Sf. Sinod a pierdut pe unul din membri săi: P. S. 
Arhiereu Melkisedec Piteșteanul, mort subit în Bucureşti. P. S. S. a 
fost înmormântat la mănăstirea Cernica. 


Sesiunea Academiei. 


Membrii Academiei, înainte de a-şi începe lucrările, au făcut o excur- 
sie la Constanţa. Apoi a urmat ședințele regulat în fiecare zi. Vinerea 
sunt ședințe publice. 


Congresul silvicultorilor 


In fiecare an silvicultorii ţin congres, în zilele de 7, 8 şi 9 Maiu. Pri- 
ma ședință din acest an s'a ţinut la Administraţia Domeniului Coroa- 
nei în prezenţa a numeroase persoane. A prezidat d-l Ion Kalinderu, 
care a deschis ședința printr'o dare de seamă despre activitatea socie- 
tăţei «Progresul silvic» și despre însemnătatea discuţiunilor ce vor aveă 
loc asupra: 

1) Pădurilor de fag din punct de vedere economic și cultural— referent 
d-l Al Lazurian, 

2) Pădurilor moştenești și noul proiect de cod silvic — referent dl D. 
Jonescu-Zane. 

3) Culturei stejarului și exportul — referent d-l M. Tănăsescu. 

Din darea de seamă se vede că capitalul societăţii s'a ridicat la 18.500 
lei, care sumă ar fi de dorit să se urce la 25.000 lei până la 1911, când 
societatea silvică împlineşte 25 de ani de existenţă. In acest scop d-l 
Kalinderu a cerut membrilor să se grăbească cu achitarea rămășițelor 
din abonamente și cotizaţiuni. Tot odată d-sa a făcut un călduros apel 
pentru colaborarea la revistă, care e organul corpului silvic și oglin- 
dește străduinţele acestuia pentru progresul silviculturei naţionale. 

Aceasta e nu numai o datorie ca membri, ci și ca cetăţenţ, căci fie- 
care trebue să contribue la sporirirea averii țărei. Mai mult, activitatea 
e sângele vieţii morale. Fără muncă viaţa devine o lâncezire, iar cel care 
o vegetează nu gustă niciodată fericirea ce o dă datoria împlinită în toate 
direcţiunile. 

La sfârşit aminteşte că adunarea se ţine ca totdeauna în preajma zilei 
de trei ori însemnată, a zilei de 10 Maiu, care întrupează evenimentele 
ce au pus temelie României de azi. In acestă zi, spune a-l Kalinderu, 
aducând prinos de mulţumire Atotputernicului, să-l rugăm a revărsă 
şi pe viitor binefacerile sale asupra patriei. Să-l rugăm a ne păstră cât 
mai mulţi ani pe Acela sub a cărui domnie Românii s'au ridicat la si- 

tuaţia actuală, pe Primul Rege Român, căruia i-a fost hărăzită rara fe- 
ricire de a serbă împlinirea a 70 de ani de viaţă bogată în roade pen- 
tru ţarâ. 

După a-l Kalinderu, d-l Nădejde, secretarul societăţei, a citit expu- 
nerea despre gestiunea pe 1908—1909 şi a prezentat proectul de buget 
pe 1909 —1910. 

S'a ales apoi comisiunea pentru verificarea socotelelor. 

A vorbit apoi d-l Al. Lăzurianu despre pădurile de fag, arătând în- 
semnăltatea lor, mai ales din punct de vedere economic. 

Şedinţa s'a ridicat la 11 ore 

Focuri. 

Săptămâna trecută se poate numi «săptămâna focurilor». Au fost în ade 
văr multe incendiuri mari. In ziua de 3 Maiu a izbucnit un foc la fabrica 
de hârtie «Letea» din judetul Bacău. Pagubele sunt de peste roo.ooo lei.— 
Un alt foc la Brăila în ziua de 8 Maiu, care a distrus aproape un cartier 
întreg. — In aceeaşi zi, altul la Focşani, care a îngrozit lumea fiindcă bătea 
un vânt puternic şi se păreă că tot oraşul are să fie prăpădit. — In fine în 
ziua de 7 Maiu un foc groaznic a izbucnit la gara Filaret din Bucureşti Ja 
ora 7 dimineaţa şi a distrus mai multe magazii cu mărfuri, între cari o 
suma de materii explozibile. Pagubele trec de un milion de lei. 


Starea semănăturilor. 
Despre starea semănăturilor, ştirile oficiale cele din urmă 
sunt următoarele: 


Botoşani. — In ziua de 6 Maiu a plouat puțin, semănăturile de toamnă 
sunt frumoase; pe unele locuri rapiţa e compromisă din cauza brumei care 
a căzut; semănăturile de primăvară sunt răsărite frumos. Fâneţele bune. 

Dolj. — In noaptea de 7 curent a plouat în tot județul, dar se mai simte 
nevoe de ploae. Semănăturile se prezintă bine. 

Gorj — Semănăturile de toamnă se prezintă binisor, cele de primăvară 
sunt slabe din cauza brumei, pomii şi viile nu promit nici o recoltă, izla- 
zurile și livezile mediocre. 

Ialomiţa. — In zilele de 7—8 curent abia au căzut câtevă picături de ploae 
şi acelea nu peste tot. Semănăturile nu cresc, islazurile lipsite de iarbă. 

Ialomița. — Se simte lipsa de ploae, semănăturile de toamnă se prezintă 
bine, iar cele de primăvară se vor prăpăd! dacă nu va plouă Viile şi pomii 
au suferit din cauza brumei, Fâneţele au nevoe de ploae. 

Romanați. — Sâmbătă seara a plouat pe alocuri, semănăturile se prezintă 
bine. Locuitorii se ocupă cu săpatul porumbului. 

Dorohoi. — A plouat mereu de la 2 Mai; semănăturile se prezintă bine, 
fânețele merg bine. Pomii şi viile au suferit din cauza înghețului. Porum- 
bul semănat din vreme a răsărit peste tot. 


Expoziţie oficială. 


La 9 Maiu ora 1l dim. s'a deschis la Ateneul din București 
expoziţia oficială a pictorilor şi sculptorilor noștri. A fost de 
faţă şi A. S. R. Principesa Maria. Au vorbit: d. Mirea, directo- 
rul școlii de bele arte, șid. Haret, ministrul Instrucţiei. 


In lumea judecătorească. 


Săptămâna aceasta s'au făcut multe numiri de magistrați înalţi 
în locurile rămase vacante prin trecerea la pensie şi moarte, 
S'au numit Consilieri la Inalta Curte de Casaţie, la Curțile de 
Apel, la Tribunale. S'a numit și un nou Prim-Președinte al Cur. 
ţii de Casaţie, cea mai înaltă funcţiune judecătorească din ţară 
D.1 Scarlat Ferichide, trecând la pensie, în locu-i a fost numit! 
d. G. M. Bagdat. Primirea noilor membri și a noului Prim-Pre- 
şedinte s'a făcut cu o ceremonie deosebită. 

Vizita Împăratului Germaniei la Viena: 
La banchet, Împăratul Austriei citeşte discursul. 

Congresul medicilor. 


In ziua de 11 Maiu s'a desehis în sala societăţii germane din Bucu- 
reşti congresul (al 13-lea) al medicilor. Preşedintele asociaţiei dr. Bărdescu, 
a ţinut o cuvântare. Au mai vorbit: d. N. N. Săoeanu, secretaral gene- 
ral al Ministerului de Interne, dr. I. Cantacuzino, directorul serviciului 
sanitar, dr. Boteseu, ajutor de primar al Capitalei, etc. 


Societatea Sprijinul, 


Societatea Doamnelor române «Sprijinul, avut zilelele trecute adu- 
nare generală ìn Bucureşti. 


Dela Românii de peste munţi. 


Dela Românii de peste munţi nu putem aveă ştiri bune, se vede 
în nici o săptămână. Acum e vorba de osândirea unui ziarist, 
care a publicat un articol în «Tribuna» care n’a plăcut guvernu- 
lui. Va stă bietul şase luni în închisoare pentru aceasta! 


Evenimentele din Turcia. 

In Turcia pare că lucrurile s'au liniștit şi au început să intre 
pe calea normală. Sultanul a depus jurământ înaintea Adunării 
ca orice Suveran Constituţional. 

lată ce zice telegrama pe care o publică ziarele: 


Vedere din Constantinopol. 
Ministerul de Războiu. 


Constantinopol, 7. — Privitor la jurământul Sultanului, e de observat că 
discursul pronunţat cu acest pailej de Mahomed al V-lea, a făcut o foarte 
bună impresiune. 

Mai cu deosebire a fost aplaudat pasagiul privitor la Armeni, în care 
Sultanul anunţă că autorii măcelurilor din Adana vor fi pedepsiţi şt că pe 
viitor nu se vor mai întâmplă asemenea fapte contrare religiei. 

a Societate anonimă de asigurări generale ṣi reasigurări 
Ye IN BUCUREŞTI 


— Direcţiunea Generală: 10, Strada Doamnei 10 — 
—- —0—— 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 


a) contra pagubelor cauzate de Incendiu şi Explozie, precum şi în contra Tempestei şi Ciclonului; 
b) asigurări asupra Vieţei şi Rentei viagere ; 

c) contra pagubelor de Transport maritim, fluvial şi terestru ; 

d) contra pagubelor cauzate «ie Grindină la cereale şi vii; 

e) contra accidentelor corporale şi a consecințelor răspunderei civile; 

f) contra pagubelor provenite din Mortalitatea vitelor; 

9) contra spargerii oglinzilor, geamurilor şi firmelor de cristal, etc. 


f 
yada 


Societatea «VICTORIA» asigură în mod gratuit clădirile in construcțiune până la punerea acoperişului, iar in- 
formațiuni mai detaliate a se cere Direcțiunii societății. 


Reprezentanţa generală Bucureşti, str. Karagheorghevici, 3- 


TO 


WWW. 


